ПРОТОКОЛ № 38
от заседание на Комисия по дисциплинарните производства
на Висшия съдебен съвет,
проведено на 22 октомври 2013 г.

Днес, 22 октомври 2013 г., вторник, oт 14.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
ЧЛЕНОВЕ:    ЮЛИЯ КОВАЧЕВА
			ЯСЕН ТОДОРОВ
								СВЕТЛА ПЕТКОВА										

Отсъства: ГАЛЯ ГЕОРГИЕВА, МИЛКА ИТОВА и МИХАИЛ КОЖАРЕВ.

От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:
1. Изслушване на Боряна Димитрова - председател на Окръжен съд гр. Бургас и Цвета Живкова Попова - съдия в Окръжен съд - гр. Бургас, във връзка със заповед № 579/19.08.2013 г., с която на съдия Попова е наложено дисциплинарно наказание „забележка".

2. Обсъждане на информация за напредъка по дейностите от Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност от компетентност на ВСС за периода юли 2012 – септември 2013 г.

3. Писмо от Камен Михов – заместник на Главния прокурор при ВАП, с молба за предоставяне на информация, касаеща настоящата дисциплинарна практика на ВСС.

4. Обсъждане на предложения за изменение и допълнение на Глава шестнадесета „Дисциплинарна отговорност” на Закона за съдебната власт.
	
5. Решение на Върховния административен съд - VІ отделение, с което е отменено решение на ВСС по т. 29 от заседанието на 11.04.2013 г., с което на ......................... е наложено дисциплинарно наказание по чл. 308, ал. 1, т. 6 от ЗСВ и изпраща делото като преписка на ВСС, който да реши по същество въпроса, поставен с предложението на ИВСС за налагане на дисциплинарно наказание.

6. Преглед на дисциплинарната практика на Висшия съдебен съвет, приет с решение на Комисия по дисциплинарните производства по протокол № 25/02.07.2013 г.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:
- Писмо от Министерство на правосъдието относно предложения за изменения и допълнения на Закона за съдебната власт. /Писмото да се включи за разглеждане към т. 4 от дневния ред/. 

По дневния ред
1. ОТНОСНО: Изслушване на Боряна Димитрова - председател на Окръжен съд гр. Бургас и Цвета Живкова Попова - съдия в Окръжен съд - гр. Бургас, във връзка със заповед № 579/19.08.2013 г., с която на съдия Попова е наложено дисциплинарно наказание „забележка".

Боряна Димитрова - председател на Окръжен съд гр. Бургас е поканена за изслушване по телефон чрез административния секретар на съда.  
С писмо г-жа Димитрова е уведомила Комисията, че поради служебна ангажираност не може да се яви на изслушването.
Цвета Живкова Попова - съдия в Окръжен съд - гр. Бургас е поканена за изслушване лично по телефон.
С писмо г-жа Попова е уведомила Комисията, че поради лични причини не може да се яви на изслушването и заявява, че поддържа обясненията, които е дала по повод образуваното дисциплинарно производство.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1 Да се изпрати писмо до Боряна Димитрова - председател на Окръжен съд гр. Бургас, с което да се изискат допълнителни писмени доказателства, както следва:
- справка за средната натовареност на съдиите в наказателно отделение в Окръжен съд – гр. Бургас за 2012 г. и 2013 г. /до датата на издаване на заповедта за налагане на дисциплинарно наказание/;
	-  справка за средната натовареност на Цвета Живкова Попова - съдия в Окръжен съд - гр. Бургас, за същия период;
- копие от присъдата по НОХД № 736/2011 г. по описа на Окръжен съд – гр. Бургас;
	- информация има ли към настоящия момент изготвени мотиви към присъдата по горепосоченото дело.  
1.2 Отлага разглеждането на преписката до получаване на изисканите писмени доказателства.

2.ОТНОСНО: Обсъждане на информация за напредъка по дейностите от Графика на неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност от компетентност на ВСС за периода юли 2012 – септември 2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Одобрява проекта на информация  по дисциплинарни производства на ВСС във връзка с изготвянето на Годишен доклад за изпълнението на показателите за напредъка по Механизма за сътрудничество и оценка за периода от юли 2012 г. до настоящия момент;	
2.2. Изпраща информацията на комисия „Международна дейност” на ВСС за обобщаване. 

3.ОТНОСНО: Проект на отговор на писмо от Камен Михов – заместник на Главния прокурор при ВАП, с молба за предоставяне на информация, касаеща настоящата дисциплинарна практика на ВСС.
Приложение: Писмо № 11-03-1091/09.10.2013 г.

		КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Одобрява изготвения проект на отговор на писмо от Камен Михов – заместник на Главния прокурор при ВАП, с молба за предоставяне на информация, касаеща настоящата дисциплинарна практика на ВСС.
3.2. Отговорът да се изпрати на Камен Михов – заместник на Главния прокурор при ВАП.

4.ОТНОСНО: Обсъждане на предложения за изменение и допълнение на Глава шестнадесета „Дисциплинарна отговорност” на Закона за съдебната власт.
Приложение: Проект на предложение за изменение и допълнение на Глава шестнадесета „Дисциплинарна отговорност” на Закона за съдебната власт /предложил проекта - Светла Петкова – член на ВСС и зам. председател на КДП/; Писмо № 04-00-107/18.10.2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Изпраща проекта на предложение за изменение и допълнение на Глава шестнадесета „Дисциплинарна отговорност” на Закона за съдебната власт /предложил проекта - Светла Петкова – член на ВСС и зам. председател на КДП/ и писмото от Министерство на правосъдието относно предложения за изменения и допълнения на Закона за съдебната власт на Комисия по правни въпроси на ВСС.

5.ОТНОСНО: Решение на Върховния административен съд - VІ отделение, с което е отменено решение на ВСС по т. 29 от заседанието на 11.04.2013 г., с което на ......................... е наложено дисциплинарно наказание по чл. 308, ал. 1, т. 6 от ЗСВ и изпраща делото като преписка на ВСС, който да реши по същество въпроса, поставен с предложението на ИВСС за налагане на дисциплинарно наказание.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Оттегля т. 5 от дневния ред на заседанието.

6.ОТНОСНО: Преглед на дисциплинарната практика на Висшия съдебен съвет, приет с решение на Комисия по дисциплинарните производства по протокол № 25/02.07.2013 г.

	КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
Прегледът на дисциплинарната практика на Висшия съдебен съвет да се внесе за разглеждане в заседание на ВСС на 24.10.2013 г., за сведение.

23.10.2013 г.			                   ПРЕДСЕДАТЕЛ: /П/
                                                                                                     ВАСИЛ ПЕТРОВ